Bosasa-werknemer moes glo soms beeldmateriaal verwyder - Maroela Media
Richard le Roux, IT-kenner van Bosasa, het Donderdag aan die Zondo-kommissie van ondersoek na staatskaping getuig hoe hy opdrag gegee is om beeldmateriaal te verwyder wat wys dat ANC-beamptes die maatskappy se perseel besoek.
"Ek was in beheer van die sekuriteitskameras by die hoofkantoor en die instandhouding van die kamerabediener. Ek is 'n paar keer opdrag gegee dat, elke keer wat 'n BBP of 'n BBBP die perseel besoek, ek die beeldmateriaal op die kamerabediener moet verwyder. Die opdrag het gewoonlik van Angelo Agrizzi (voormalige bedryfshoof van Bosasa) of Gavin Watson (uitvoerende hoof van Bosasa), gekom," het Le Roux gesê.
Hy kon nie al die hooggeplaastes onthou wat die perseel besoek het nie, maar onthou dat hy beeldmateriaal verwyder het waar oudpresident Jacob Zuma vergesel word deur voormalige raadsvoorsitter van die SAL Dudu Myeni en huidige polisieminister Bheki Cele.
Hy is later uit die amp verwyder om die sekuriteitskameras te beman, "omdat hy nie meer vertrou kon word nie".
Le Roux se vrou en hul twee seuns is ook werksaam by Bosasa (nou bekend as African Global Operations). Hulle bly op die maatskappy se perseel in Krugersdorp.
Die IT-kenner het vroeër getuig oor die installasie van sekuriteitstelsels by verskeie hooggeplaastes se eiendomme waarvoor Bosasa betaal het.
Ramaphosa versoek groter dringendheid vir die ekonomie
Hulle bly op Bossasa se perseel. Dit wys vir jou hoe Watson mense totaal afhanklik gemaak het van hom. Dank die Vader dat hierdie fluitjie blasers se gewetes hulself kon verlos het van die houvas wat die Watson op hulle gehad het. Hoop regtig net dat hulle nie vervolg word nie. Hulle is eintlik helde
Tent kom kort by die sirkus.
Kan net wonder hoe "veilig" hierdie fluitjieblasers na dese gaan wees??
Flip · 9 maande gelede
Ek se julle…..as daar nou iemand is van die produsie huise wat wakker is …..hier n n flik in wording….want wragtig ….wat nog!!!!!